# Obligatorisk oppgave 1, 6003-Informasjonsbehandling

Innlevering skal gjøres i Canvas i egen innleveringsmappe. Du skal levere **en** fil på docx-format. Filen skal kalles «Oblig 1 for ditt navn». *Eksempel: «Oblig 1 for Nina Mo Nielsen.docx».*

Innleveringsmappa lukkes kl.: 23:59 den 09.sept. 2016

To tabeller må være med på første side i Word-dokumentet.

For identifisering av oppgaven skal tabellen under fylles ut med rette data.

|  |  |  |  |
| --- | --- | --- | --- |
| **Obligatorisk oppgave 1, 6003 Informasjonsbehandling (INF1000B Informasjonssystemer)** | | | |
| **Studentnr.** | **Fornavn** | **Mellomnavn** | **Etternavn** |
| 12345678 | Nina | Mo | Nielsen |

For undervisningsformål:

|  |  |
| --- | --- |
| Jeg/vi bekrefter at jeg/vi ikke fremstiller andres arbeid som eget, verken siterer eller på annen måte bruker eget tidligere eller andres arbeid uten at dette er oppgitt i teksten, og at alle referanser til kilder er oppgitt i litteraturlisten. | (Skriv Ja el. Nei) |
| Jeg/vi er kjent med at brudd på ovennevnte bestemmelser kan være å betrakte som fusk og medføre annullering av eksamen og eventuell utestenging fra alle landets universiteter og høgskoler, jf. forskrift om eksamen og studierett ved Høgskolen i Telemark  § 15, jf. universitets- og høgskoleloven §§ 4-7 og 4-8. | (Skriv Ja el. Nei) |
| Vi bekrefter at besvarelsen kan brukes til undervisningsformål | (Skriv Ja el. Nei) |

Du skal lage et word-dokument. Innholdet bestemmer du selv, men tittelen skal være «Informasjonsbehandling høsten 2016»

Undertittel kan f.eks. være «Plan for hvordan jeg skal oppnå best mulig resultat i emnet 6003 Informasjonsbehandling».

Dokumentet du leverer inn skal ha:

1. ***Minst 4, maksimum 6 sider totalt.***
2. Sidenummering, unntak 1. side.
3. Topp og bunntekst, unntak 1. side.
   1. Topptekst skal inneholde dato.
   2. Bunntekst skal inneholde sidetall.
4. Tittel og undertittel på første side.
5. Tabell med studentinfo på første side, - se denne første side.
6. Samtykke/erklæring på første side, - se denne første side.
7. Innholdsfortegnelse. Skal stå alene på side 2.
8. Minst to kapitler med stil «Overskrift 1».
9. Minst to underkapitler med «Overskrift 2».
10. Overskriftene skal være nummerert (overskriftsnummerering).
11. Minst to bilder eller tabeller i dokumentet, med figur-/tabell-tekst.
12. Minst en kryssreferanse til figur/tabell fra teksten.
13. Minst tre stikkord og stikkordsregister.
14. Minst en fotnote.
15. Brødteksten skal være skrevet med stil «Normal».
    1. Stilen skal være endret som følger:
       1. Skrifttype: Arial 12 punkter
       2. Linjeavstand skal være 1,5
       3. Avstand før avsnitt skal være 0 og etter avsnitt skal være 18 punkter

Oppgaven må være godkjent for å gå opp til eksamen. Innholdet i teksten blir ikke vurdert, kun at punktene ovenfor er med.

Du kan evt. bruke teksten nedenfor, så slipper du selve skrivearbeidet.

Bø i Telemark, den 20. juni 2017

***Lykke til!***

Informasjonsbehandling høsten 2017 (Informasjonssystemer 2017)

Plan for hvordan jeg skal oppnå best mulig resultat i emnet 6003 Informasjonsbehandling (INF1000B Informasjonssystemer)

Forutsetninger

Emnet 6003 Informasjonsbehandling er på 7,5 studiepoeng. Dette tilsvarer ca. 200 timers arbeid. Flere av emnene jeg skal ta senere bygger på dette emnet. Dette betyr at jeg bør jobbe godt med emnet, slik at jeg har best mulig grunnlag å bygge videre på.

Jeg har gode forutsetninger for å tilegne meg dette stoffet, da man starter på helt grunnleggende nivå. Jeg tar 3 andre emner samtidig.

Mål

Mitt mål for dette emnet er å få ny kunnskap og erfaring og å få en god karakter på eksamen, dvs. C eller bedre. Oppnår jeg det, viser det at jeg har et godt grunnlag for videre arbeid. Det vil også bevise for meg selv at jeg har klart overgangen fra videregående skole til høgskole på en god måte.

Gjennomføring

Struktur

Jeg vil lage faste rutiner og jeg vil sette av tid til forelesninger og øvinger. I tillegg vil jeg sette av 6 timer hver uke til dette emnet. I forkant av hver forelesning skal jeg lese læreboka og se aktuelle videoer som er lagt ut, slik at jeg er forberedt når jeg møter på forelesning eller øving. I etterkant av forelesning vil jeg gjøre øvinger og repetere øvinger, slik at jeg er sikker på at jeg lærer stoffet. I tillegg vil jeg gjøre tilhørende quiz hver uke. Jeg vil sette opp en timeplan for uka, se nedenfor.

Timeplan

|  |  |  |  |  |  |
| --- | --- | --- | --- | --- | --- |
| Tid \ Dag | Mandag | Tirsdag | Onsdag | Torsdag | Fredag |
| 0700 | Stå opp /frokost | Stå opp /frokost | Stå opp /frokost | Stå opp /frokost | Stå opp /frokost |
| 0815 | 6000 Kollokvium | 6001 Forelesning | 6000 Forelesing | 6001 Forelesning | 6003 Øving / forelesning |
| 0915 | 6000 Kollokvium | 6001 Forelesning | 6000 Forelesing | 6001 Forelesning | 6003 Øving / forelesning |
| 1015 | 6000 Øving/ Forelesing | 6001 Øving | 6000 Øving | 6003 Øving / forelesning | 6003 egen-innsats |
| 1115 | 6000 Øving/ Forelesing | 6001 Øving | 6000 Øving | 6003 Øving / forelesning | 6003 egen-innsats |
| 1215 | 6002 Øving / Forelesning | 6001 Øving | 6000 Forelesing | 6003 Egeninnsats | 6002 Egeninnsats |
| 1315 | 6002 Øving / Forelesning | 6001 Forelesning | 6000 Forelesing | 6003 Egeninnsats | 6002 Egeninnsats |
| 1415 | 6002 Øving / Forelesning | 6001 Forelesning | 6000 Egeninnsats | 6003 Kollokvium | 6002 Egeninnsats |
| 1515 | 6002 Egeninnsats | 6001 Egeninnsats | 6002 Kollokvium | 6003 Kollokvium | 6002 Egeninnsats |
| 1615 | Fritid | Fritid | Fritid | Fritid | Fritid |
| 1715 | Middag | Middag | Middag | Middag | Middag |
| 1815 | Trening | Fritid | Trening | Fritid | Trening |
| 1915 | 6001 Egeninnsats | 6000 Egeninnsats | 6003 Egeninnsats | 6000 Egeninnsats | Fritid |
| 2015-2300 | Fritid | Fritid | Fritid | Fritid | Fritid |
| 2300-0700 | Sove | Sove | Sove | Sove | Sove |

Kollokvium

Jeg vil bli med i et kollokvium og avtale faste møtetidspunkt på faste steder der vi kan jobbe med dette emnet og øvrige emner. Konfucius sa det slik: Jeg hører og glemmer. Jeg ser og husker. Jeg gjør og forstår.

Fallgruver

Jeg vil unngå de vanligste fallgruvene som studenter går i. Det betyr at jeg skal ikke la meg friste til å utsette ting (prokrastinering). Jeg vil jobbe i takt med fremdriftsplanen. Jeg vil ikke la meg friste til å droppe tidlige forelesninger, jeg vil heller møte opp på campus hver morgen kl. 08.15, selv om dette må bety at jeg må kutte ut TV-titting, film, spill osv. på kvelden. Et skippertak før eksamen er ikke nok.

Motivasjon

Dette studiet skal bringe meg ett skritt nærmere min drøm om å bli høgskolelektor i informatikk. Jeg blir motivert av å lære nye ting og jeg trives når jeg opplever mestring. Jeg forstår at dette emnet starter på grunnleggende nivå og det gir meg trygghet for at jeg vil henge med.

Holdninger

Jeg vil være bevisst mine egne holdninger. Jeg vil være en positiv bidragsyter til læringsmiljøet, ved at jeg skaper gode relasjoner i kollokviegrupper, med andre studenter og med lærerne. Jeg vil lytte til andres argumenter, men også hevde mine egne meninger.

Konklusjon

Tid er den viktigste innsatsfaktoren for å lykkes. Jeg har valgt å studere ved Høgskolen i Sørøst-Norge. Det betyr at jeg vil investere den tiden som er nødvendig. Jeg vet også at mitt talent er tilstrekkelig for å lykkes. Suksess = T2 (Tid\*Talent).

